ലക്സംബർഗ് സിറ്റി

പടിഞ്ഞാറൻ യൂറോപ്പിലെ ചെറു രാജ്യമായ ലക്സംബർഗിന്റെ തലസ്ഥാനമാണ് ലക്സംബർഗ് സിറ്റി (, , ) (ലക്സംബർഗ് എന്നു ചുരുക്കിയും ചിലപ്പോൾ വിളിക്കാറുണ്ട്). ലക്സംബർഗിന്റെ തെക്കു് ഭാഗത്ത് അൽസെറ്റ്, പെട്രൂസ് നദികളുടെ സംഗമസ്ഥാനത്താണ് നഗരം നിലകൊള്ളുന്നത്. പടിഞ്ഞാറൻ യൂറോപ്പിന്റെ ഹൃദയഭാഗത്തു്, കൊളോണിൽ നിന്നു് 130 മൈൽ ദൂരത്തിലും, ബ്രസ്സൽസിൽ നിന്നു് 132 മൈൽ ദൂരത്തിലും, പാരിസിൽ നിന്നു് 231 മൈൽ ദൂരത്തിലുമാണ് ഈ നഗരം സ്ഥിതിചെയ്യുന്നത്. രാജ്യത്തിന്റെ ജനസംഖ്യയുടെ അഞ്ചിലൊന്നും ലക്സംബർഗ് സിറ്റിയിൽ നിന്നുള്ളവരാണ്. ജർമ്മൻ ഭാഷയുമായി സാമ്യമുള്ള ലക്സംബർഗിഷ് ആണ് നഗരത്തിലെ പ്രധാന ഭാഷ. ഇതുകൂടാതെ ജർമ്മൻ, ഫ്രഞ്ച് എന്നിവയും ഔദ്യോഗികഭാഷകളാണ്. പ്രതിശീർഷവരുമാനത്തിലും ജീവിത നിലവാരത്തിലും വളരെ മുന്നിൽ നിൽക്കുന്ന നഗരമാണ് ലക്സംബർഗ് സിറ്റി.

അവലംബം

വർഗ്ഗം:യൂറോപ്പിലെ തലസ്ഥാനങ്ങൾ
വർഗ്ഗം:യൂറോപ്പിലെ നഗരങ്ങൾ
വർഗ്ഗം:ലക്സംബർഗ്